CELEX: 62009CN0098
Language: lv
Date: 2009-03-06 00:00:00
Title: Lieta C-98/09: Lūgums sniegt prejudiciālu nolēmumu — izteikts ar Tribunale di Trani (Itālija) 2009. gada 6. marta rīkojumu — Francesca Sorge/Poste Italiane SpA

6.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 129/6
            
         Lūgums sniegt prejudiciālu nolēmumu — izteikts ar Tribunale di Trani (Itālija) 2009. gada 6. marta rīkojumu — Francesca Sorge/Poste Italiane SpA
   (lieta C-98/09)
   2009/C 129/09
   Tiesvedības valoda — itāļu
   
      Iesniedzējtiesa
   
   Tribunale di Trani
   
      Lietas dalībnieki pamata procesā
   
   
      Prasītāja: Francesca Sorge
   
      Atbildētāja: Poste Italiane SpA
   
      Prejudiciālie jautājumi
   
   
               1)
            
            
               Vai ar Direktīvu 1999/70/EK (1) ieviestā Pamatnolīguma 8. klauzula ir jāinterpretē tādā nozīmē, ka ar to netiek pieļauts tāds valsts tiesību noteikums (kāds ir paredzēts Likumdošanas dekrēta Nr. 368/2001 1. un 11. pantā), ar kuru tiek ieviesta Padomes 1999. gada 28. jūnija Direktīva 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku, un ar kuru groza Likuma Nr. 230/1962 1. panta 2. punkta b) apakšpunktu, saskaņā ar kuru “darba līgumu uz noteiktu termiņu var noslēgt”, ja“nodarbināšana tiek veikta ar nolūku aizvietot tos darbā neesošos darbiniekus, kuriem tiek saglabāta darba vieta, kā arī darba līgumā ir norādīts aizvietotā darba ņēmēja vārds un aizvietošanas iemels”, grozot to ar tādu tiesību noteikumu, kurā vairs nav paredzēti šādi īpaši pienākumi?
            
         
               2)
            
            
               Gadījumā, ja uz iepriekš uzdoto jautājumu tiek atbildēts apstiprinoši, vai valsts tiesai ir pienākums nepiemērot valsts tiesību noteikumu, kas ir pretējs Kopienu tiesībām?
            
         
      (1)  OV L 175, 10.7.1999, 43. lpp.